**Cynigion Rhaglen/Cwrs Newydd: Rhestr wirio i Asesu Marchnata**

**Bwriedir i'r materion a restrir isod fod yn arweiniad i Ysgolion o ran yr ystyriaethau marchnata y mae angen rhoi sylw iddynt a'u hasesu wrth baratoi cyflwyniad ar gyfer rhaglen newydd. Rhaid i'r asesiad hwn gael ei wneud ar y cyd â thîm marchnata'r Coleg, gyda chefnogaeth gan yr adran farchnata ganolog.**

**Beth yw'r sail resymegol dros gyflwyno'r rhaglen newydd?**

* Cynyddu niferoedd myfyrwyr?
* Targedau grwpiau newydd o fyfyrwyr?
* Defnyddio cryfderau presennol yn greadigol?

Sut fydd yr Ysgol yn ei hamddiffyn ei hun rhag y perygl y gall y rhaglen newydd yn unig fynd â myfyrwyr oddi wrth raglen neu raglenni presennol, yn hytrach nag arwain at gynnydd net yn nifer myfyrwyr yr Ysgol?

**Beth yw'r dystiolaeth o alw yn y farchnad?**

* Maes newydd o ddiddordeb ymysg myfyrwyr?
* Cystadleuwyr eisoes yn cynnig darpariaeth?
* Deillio o ymchwil newydd?

**Pwy yw tri phrif gystadleuwyr yr Ysgol a sut fydd y cwrs newydd yn effeithio ar safle cymharol yr Ysgol yn erbyn y cystadleuwyr hyn?**

**Beth yw nodweddion unigryw'r cwrs arfaethedig?**

* h.y. unigryw o'i gymharu ag unrhyw gyrsiau eraill tebyg sydd ar gael

**Cyd-fynd â'r cyrsiau sydd ar gael ar hyn o bryd?**

* A fydd sefydlu'r cwrs hwn yn golygu cael gwared ar unrhyw gwrs presennol?

**Pa sgôr mynediad y bwriedir gofyn amdani?**

* A fydd angen mwy o bwyntiau i gael lle ar y cwrs hwn nag ar gyrsiau a gynigir gan yr Ysgol ar hyn o bryd?
* Os felly, sut y rheolir hyn o ystyried cyrsiau presennol?

**Cysylltiadau ag Ymchwil**

* Ydy'r rhaglen yn manteisio ar weithgareddau ymchwil gan academyddion yr Ysgol?

**Cysylltiadau â Chyflogadwyedd/Sgiliau Bywyd**

* Sut fydd y rhaglen newydd yn rhoi manteision i fyfyrwyr, megis cyflogadwyedd a phrofiad o sgiliau bywyd?

**Cyd-fynd â strategaeth yr Ysgol/Coleg/Prifysgol**

* Ydy'r rhaglen newydd yn symudiad strategol gan yr Ysgol ac a ydyw hyn yn cael ei adlewyrchu yn neunydd marchnata'r Ysgol?

**Natur y rhaglen arfaethedig**

* Ydy enw'r cwrs, a'r iaith a ddefnyddir i'w ddisgrifio, wedi eu hysgrifennu gyda grwpiau targed o fyfyrwyr mewn golwg?